***TURISTIČKA ZAJEDNICA***

 ***OPĆINE LEKENIK***

 *ZAGREBAČKA 66*

 *44272 LEKENIK*

*OIB: 80624429876*

*IBAN: HR4023900011101160708*

*Ur.br.: 03/04-24*

*Tel./ Fax: 044/743-065*

*Web:* [*www.tzo-lekenik.hr*](http://www.tzo-lekenik.hr)

*E-mail:* *kontakt@tzo-lekenik.hr*

*Lekenik, 08. travnja 2024.*

***UGOSTITELJIMA NA PODRUČJU OPĆINE LEKENIK***

**JAVNI POZIV**

**ZA PRIKUPLJANJE PONUDA ZA OBAVLJANJE UGOSTITELJSKE DJELATNOSTI U SKLOPU MANIFESTACIJE ,,DAN OPĆINE LEKENIK**

**,,JURJEVO 2024.\* ,, U LEKENIKU**

Turistička zajednica Općine Lekenik u suradnji sa Općinom Lekenik organizira manifestaciju ,,DAN OPĆINE LEKENIK - JURJEVO 2024.". koja će se održati 27. travnja 2024. godine. Zabavni i kulturno-umjetnički program za koji se raspisuje javni poziv za ugostiteljsku djelatnost, održava se u subotu, 27. travnja, na prostoru kraj Osnovne škole ,,Mladost" Lekenik,

Zagrebačka 25b, Lekenik u vremenskom periodu od 18:00 sati do 02:00 sat te je u sklopu

navedene manifestacije potrebno nabaviti ugostiteljske usluge koje podrazumijevaju

usluživanje pića (po želji i hranu).

 Glazbeni dio programa započinje oko 18:30 s nastupom predgrupe Vigo Bend, nakon čega je predviđen nastup glavnog izvođača Željka Bebeka sa njegovim bendom u 21:30 sati. Po završetku njihovog nastupa, Vigo Bend će se vratiti na pozornicu i nastaviti s glazbenim programom do 01:00 ili 02:00 sata, ovisno o broju posjetitelja.

 Turistička zajednica će osigurati velik šator, stolove i klupe za goste, 20 barskih stolova, te po dva stola („pivska“) za šank za ugostitelje, priključak za struju, prijava manifestacije Policijskoj upravi SMŽ, glazbene izvođače, prijavu ZAMP-u, pozornicu i razglas te osmisliti i organizirati cjelokupni program.

 Za ugostiteljsku uslugu potrebni ste osigurati opremu i šank, tehničke, kadrovske i

higijenske uvjete za pružanje ugostiteljske usluge sukladno prema važećim propisima, dužni

ste voditi brigu o zbrinjavanju otpada, ishoditi sva potrebna rješenja, suglasnosti za obavljanje

djelatnosti izvan ugostiteljskog objekta, te demontirati opremu i očistiti prostor po završetku

manifestacije.

Također se obvezujete poslovati poštujući propise o fiskalizaciji, Zakonu o PDV-u, Zakonu o

porezu na dohodak, Zakonu o porezu na dobit te Zakon o radu.

 Slijedom svega navedenog, molimo Vas da nam dostavite svoju ponudu za obavljanje

ugostiteljske usluge za manifestaciju .,DAN OPĆINE LEKENIK ,,JURJEVO 2024.'

Minimalna naknada za korištenje prostora i tehničkih uvjeta je 500,00 € po ugostitelju.

Kriteriji za odabir najpovoljnijeg ponuditelja je:

- Dosadašnje dokazivo iskustvo/sudjelovanje u sličnim manifestacijama - kao dokaz prihvatiti

će se ugovor, narudžbenica, fotografije, izjava ponuditelja pod krivičnom i materijalnom

odgovornošću.

- Ponuđeni iznos naknade

 Dva ponuditelja koji ponude najveći iznos naknade i dokažu da su sudjelovali

najmanje u dvije slične manifestacije biti će odabrani kao najpovoljniji.

U slučaju da tri ili više ponuda imaju jednake uvjete (isti iznos naknade i sudjelovanje u

sličnim manifestacijama) odabrati će se dvije ponude koje su stigla prve.

 Ponuda mora sadržavati:

* Ime i prezime i naziv tvrtke ili obrta s adresom sjedišta, OIB i kontakt podacima
* Preslika Rješenja o upisu djelatnosti u odgovarajući registar
* Dokumente ili izjave koji potvrđuju sposobnost i iskustvo ponuditelja u sudjelovanju

 u sličnim manifestacijama (ugovor, narudžbenica, fotografije i sl.)

* Iznos naknade

 Ponuda se predaje u jednom (izvornom) primjerku u pisanom obliku ili elektroničkim

putem. Ponuditelj se pri izradi ponude mora pridržavati zahtjeva i uvjeta iz Poziva inače će

ista biti isključena iz daljnjeg postupka.

 Ponuda se izrađuje da čini cjelinu na način da se dostave svi traženi dokumenti unutra

jednog maila na e-mail adresu: kontakt@tzo-lekenik.hr ili putem pošte u zatvorenoj omotnici

na adresu: TURISTIČKA ZAJEDNICA OPĆINE LEKENIK, ZAGREBAČKA 66, 44272 LEKENIK s naznakom ,,PONUDA ZA OBAVLJANJE UGOSTITELJSKE DJELATNOSTI U SKLOPU MANIFESTACIJE ,,DAN OPĆINE LEKENIK - JURJEVO 2024.“ - NE

OTVARAJ.“.

U slučaju objektivnih nemogućnosti slanja u jednom e-mailu, ponuditelj tražene

dokumente može poslati u više mailova s time da je obvezan u prvom mailu navesti cijeli

sadržaj koji će svaki od narednih mailova sadržavati. Dokumenti moraju biti u PDF

formatu ili moraju biti skenirani.

Rok za dostavu je najkasnije do 15. travnja 2O24. godine do 12:00 sati.

Naručitelj zadržava pravo ne odabrati niti jednu ponudu, a bez ikakvih obveza ili

naknada bilo koje vrste prema ponuditeljima.

 S poštovanjem,

PREDSJEDNIK TURISTIČKE ZAJEDNICE

 Ivica Perović, ing. prom.